Amblegård
Store norske leksikon,Geografi,Norges geografi,Vestland,Sogndal
Amblegård (Amble, Amla, Øvre Amble) er en gammel storgård i Sogndal kommune, Vestland fylke, på østsiden av Amlabukta.
På Amble ble det i tidlig middelalder drevet atskillig handel i forbindelse med det nærliggende Kaupanger, senere også sagbruk. Gården har siden 1690 tilhørt familien Heiberg. På Amble grunnla Hans Knagenhjelm Heiberg 1862 det Heibergske familiemuseum ved å begynne innsamling av slektsportretter, brev og dokumenter, og opprettet et bibliotek som ble på flere tusen bind. Arbeidet ble fortsatt av sønnen Gert Falch Heiberg, som overtok det hele 1895 og utvidet De Heibergske samlinger til et folkemuseum for Sogn og et enestående spesialmuseum for gammel norsk redskapskultur. I 1909 stiftet han Historielaget for Sogn, som fikk overlatt samlingene, bortsett fra familiemuseet. Fra 1970-årene er samlingene etter hvert overført til et nytt anlegg på Kaupangerskogen.Amble gård omfatter 11 000 dekar produktiv skog og 4000 dekar høyfjell. Kart  Les mer i Store norske leksikon Sogndal Vestland Norges geografi